Foreldraráð Tjarnarskógar 2020-2021

8. fundur, haldinn á Teams

8. apríl 2021

Fundur settur kl.17:00

Mættir: Reynir, Sóley, Sigga Dís og Vigdís Diljá.

Marta Wium Hermannsdóttir, leikskólafulltrúi Múlaþings, var gestur fundarins.

**1. Leikskólafulltrúi Múlaþings**

Marta Wium Hermannsdóttir tók til starfa sem nýr leikskólafulltrúi Múlaþings í vetur. Hún kom á fund með ráðinu þar sem hún fór yfir sín verkefni og ráðið gat komið með spurningar og ábendingar.

Dæmi um verkefni sem foreldraráð lagði til að yrðu unnin í nýju sveitarfélagi á komandi mánuðum voru m.a. úttekt á leikskólastarfinu með tilliti til gjalda og þjónustu.

**2. Nýtt tölvukerfi**

Verið er að færa tölvukerfi leikskólans úr Karellen yfir í Völu.

**3. Sumarlokun**

Ekki verður hægt að loka leikskólanum í fimm vikur í stað fjögurra í ár þar sem ekki er nægur tími til stefnu. Staðan verður metin í upphafi næsta skólaárs.

**4. Umsóknarfrestur**

Umsóknarfrestur um leikskólavist var framlengdur vegna flutnings milli tölvukerfa og fer úthlutun fram í lok apríl. Í framtíðinni er gert ráð fyrir að úthlutun geti farið fram fyrr á vorin.

**5. Leikskólareglur**

Fyrir liggur endurskoðun á leikskólareglum Múlaþings þar sem stefnt verður að því að samræma þær fyrir alla leikskóla sveitarfélagsins. Foreldraráð mun fá reglurnar til yfirlestrar áður en þær verða afgreiddar í fjölskylduráði.

**6. COVID**

Eins og sakir standa er foreldrum óheimilt að koma inn í leikskólana og þar með talið fataklefana. Foreldraviðtöl verða tekin á Teams.

**7. Önnur mál**

Rætt var um hlutverk áheyrnarfulltrúa foreldraráða í fjölskylduráði og hvort hlutverk hans þyrfti ekki að vera skýrara í nýju stjórnkerfi sveitarfélagsins. Leikskólafulltrúi ætlaði að kann það mál og taka upp á fjölskyldusviði.

Fundi slitið kl. 18:30